ผมไปพบแพทย์ด้วยอาการคันบริเวณทวารหนัก และมีติ่งเล็ก ๆ ขึ้นอยู่บริเวณใกล้ ๆ รูทวารหนักครับ มีอาการมาประมาณ 1 สัปดาห์ ผมไม่แน่ใจว่าจะเป็นหูดหงอนไก่รึเปล่า เคยมีประวัติมีเพศสัมพันธ์ทางทวารหนักครับ เลยให้คุณดูรูปถ่ายที่ถ่ายบริเวณที่เป็น คุณบอกว่าน่าจะเป็นติ่งเนื้อ หรือ Skin Tag มากกว่า คุณให้รักษาด้วยการทายา 2 ตัว คือ Urea Cream กับ TA Cream ครับ ซึ่งทายามาได้ 1 วัน อาการคันลดลงมากครับ แต่ก็ยังมีอาการคันซ้ำในบริเวณที่เป็นประมาณ 2-3 ครั้ง คุณได้แนะนำให้ไปลองค้นศึกษาข้อมูลเรื่อง Skin Tag แต่ผมสังเกตลักษณะของติ่งเนื้อ หรือ Skin Tag มีลักษณะไม่ค่อยเหมือนกับติ่งที่ผมเป็น จึงอยากขอความเห็นจากคุณ Pobpad ว่า จากลักษณะติ่งตามรูป ( ) เป็นลักษณะของ Skin Tag หรือหูดหงอนไก่ และหากเป็นหูดหงอนไก่ ยาทา 2 ตัวที่ได้รับมาควรหยุดใช้หรือไม่ ขอบครับ
สวัสดีค่ะ จากรูปนั้นยังให้การวินิจฉัยที่แน่ชัดไม่ได้ เนื่องจากทั้งสองโรคนี้นั้นดูคล้ายกัน แต่การที่แพทย์รักษาแบบ skin tag มาแล้วไม่ดีขึ้น ควรกลับไปแจ้งให้แพทย์ที่รักษาทราบ อาจะต้องมีการตรวจเพิ่มเติมทางห้องปฏิบัติการถ้ารพ.สามารถทำได้ หรือลองรักษาแบบหูดหงอนไก่ร่วมไปด้วย ขึ้นกับดุลยพินิจของแพทย์ค่ะยาที่แพทย์ให้มานั้นถ้าเป็นหูดหงอนไก่ อาจจะไม่ได้ช่วยรักษาโรคค่ะ คือเป็นครีมให้ความชุ่มชื้นกับครีมลดการอักเสบ ถ้าเป็นหูดหงอนไก่ควรได้ยาฆ่าเชื้อที่ตรงกับโรคหรือการจี้ออกร่วมด้วย